

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy:** **Előterjesztés pályázat benyújtásáról önkormányzatok rendkívüli támogatására**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Tóth Erika pénzügyi ügyintéző  Lengyel Endre polgármester  Ördögh Edit alpolgármester  Kasziba Sándor osztályvezető |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2025. szeptember 12.

**Tisztelt Képviselő-testület!**

A helyi önkormányzatokért felelős miniszter és az államháztartásért felelős miniszter pályázatot hirdetett a Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet

**2.1.5. Önkormányzatok rendkívüli támogatása jogcím tekintetében.**

A pályázat célja az önkormányzatok működőképességének megőrzése vagy egyéb, a feladataik ellátását veszélyeztető helyzet elhárítása érdekében nyújtott pályázati úton történő támogatás.

Az előre nem várt kiadások, a költségvetési egyensúly biztosítása érdekében indokolt lenne a pályázat mielőbbi benyújtása.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete A helyi önkormányzatokért felelős miniszter és az államháztartásért felelős miniszter pályázati kiírására, a Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet 2.1.5. Önkormányzatok rendkívüli támogatása jogcím tekintetében a támogatási igény benyújtásáról döntött.

Felhatalmazza a polgármestert a pályázat benyújtására és a szükséges intézkedések megtételével.

**Felelős:** Lengyel Endre polgármester

Kasziba Sándor osztályvezető

**Határidő:** 2025. október 30.